
Nõusoleku andmine sõiduauto liisingulepingu 
sõlmimiseks (Linnavara- ja Majandusamet)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusameti (edaspidi ka Linnavara- ja Majandusamet ning Amet) ja AS-i SEB Ühisliising vahel on 04.06.2007 sõlmitud liisinguleping nr L07107124 (kasutusrent), mille kohaselt Amet kasutab sõidukit Peugeot 407 ST Executive 2.0, tehasetähis VF36DRFJC21627938, registreerimismärk 961MKJ (edaspidi Peugeot 407). Nimetatud liisinguleping lõpeb 20.06.2011.a. Peugeot 407 jääkmaksumus 20.06.2011 seisuga on  5 102,10 eurot (millele lisandub käibemaks 20% summas 1020,42), kokku 6 122,52 eurot.
Linnavara- ja Majandusamet korraldas lihthanke, mille kohaselt tehti neljale sõiduautode müügiga tegelevale ettevõttele hinnapäringud uue sõiduki müügi- ja Peugeot 407 ostupakkumiste esitamiseks. 
Alltoodud tabelis on näidatud laekunud pakkumised:
	
	Pakkuja
	Pakkumise ese
	Pakkumise eseme hind, eurodes (sisaldab 20% käibemaksu)
	Peugeot 407 ostupakkumine, eurodes (sisaldab 20% käibemaksu)

	1.
	AS Viru Rahvaauto
	VW Passat Comfortline 1.8 TSI bensiin
	25 604,18.-
	5 460.-

	2.
	Autoesindus OÜ
	Opel Insignia Selection Sport Tourer 1.8 MT6
	20 967.-
	puudub

	3.
	OÜ Auto Forte Baltic
	Peugeot 508 Active 1.6 THP
	22 000.-
	puudub

	4.
	AS Mariine Auto
	Peugeot 508 Active 1.6 THP
	20 500.-
	7 000.-


Hindamise tulemusena otsustati tunnistada edukaks, kui kõige soodsam, AS MARIINE AUTO, registrikood 10165825, pakkumine, mille kohaselt on AS Mariine Auto muu hulgas nõus ostma Peugeot 407 ST Executive 2.0, tehasetähis VF36DRFJC21627938, registreerimismärk 961MKJ, hinnaga 7 000 eurot (sisaldab 20% käibemaksu).
Sellest lähtuvalt taotleb Linnavara- ja Majandusamet liisingulepingu sõlmimist AS-iga SEB Liising uue sõiduki Peugeot 508 Active 1.6 THP (edaspidi Peugeot 508) kasutusrendile võtmiseks 60 kuuks. Kuna vastavalt 25.05.2011 pakkumisele nr 4880 AS Mariine Auto ostab Peugeot 407 hinnaga 7 000 eurot, siis antud summa läheb Peugeot 508 esmase sissemakse ja liisingulepingu sõlmimise tasu katteks.
Linnavara- ja Majandusameti eelarves on rahalised vahendid uue sõiduki rentimiseks ette nähtud.
2. ÕIGUSLIKUD ALUSED
Tulenevalt võlaõigusseaduse §-st 361 liisingulepinguga kohustub liisinguandja omandama liisinguvõtja poolt määratud müüjalt teatud eseme (liisinguese) ja andma selle liisinguvõtja kasutusse, liisinguvõtja kohustub aga maksma liisingueseme kasutamise eest tasu. 

Liisinguleping on oma olemuselt eritüübilist kasutusleping. Liisingulepingu näol on tegemist segatüübilise lepinguga, milles on kasutus-, võõrandamis- ning käsunduslepingu elemente, oma funktsiooni poolest on liisinguleping eelkõige krediidileping, mis on ka kasutuslepingu liik. Enim levinud liisingulepingu tüüpideks on nn kapitalrent e kapitaliliising ja nn kasutusrent e kasutusliising. Antud juhul tegemist on kasutusrendi tüüpi liisingulepinguga, kuna liisingulepingust ei tulene Narva linna liisinguvõtjana kohustust liisinguese liisingulepingu lõppedes omandada.    

Narva Linnavolikogu 21.06.2005 määruse nr 20/57 ”Linnavara eeskirja” (edaspidi Linnavara eeskiri) punkti 111 esimese lause kohaselt otsustuse teisele isikule kuuluva asja kasutamise kohta linna poolt üüri-, rendi- või tasuta kasutamise lepingu tingimustel võtab vastu linnavalitsus. Seejuures puuduvad muud Narva linna õigusaktid või Linnavara eeskirja sätted, mis reguleerivad liisingulepingu alusel asja Narva linnale kasutusse andmist. Vastavalt kohaliku omavalitsuse korralduse seaduses (KOKS) § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. KOKS § 22 lõike 1 punkt 8 sätestab, et volikogu ainupädevusse kuulub laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine kontsessioonikokkulepete alusel. Kuna antud juhul tegemist on kasutusrendi, mitte aga kapitalrendi tüüpi liisingulepinguga siis ei kuulu volikogu pädevusse otsuse vastuvõtmine liisingulepingu sõlmimise kohta kasutusrendile võtmiseks. 
3. OTSUS

3.1. Lubada Narva Linnavalitsuse Linnavara- ja Majandusametil sõlmida Aktsiaseltsiga SEB Liising, registrikood 10281767, liisinguleping uue sõiduauto Peugeot 508 Active 1.6 THP (sõiduki müüja on AS-iga MARIINE AUTO, registrikood 10165825) kasutusrendile võtmiseks 60 kuuks.
3.2. Narva Linnavalitsuse Linnavara- ja Majandusametil anda 04.06.2007 liisingulepingu nr L07107124 lõpetamisel sõiduauto Peugeot 407 ST Executive 2.0, tehasetähis VF36DRFJC21627938, registreerimismärk 961MKJ, AS-i Mariine Auto käsutusse uue sõiduauto Peugeot 508 esmase sissemakse ja liisingulepingu sõlmimise tasu katteks summas 7 000 eurot (sisaldab 20% käibemaksu) vastavalt AS-i Mariine Auto 25.05.2011 pakkumisele nr 4880.
4. RAKENDUSSÄTTED

4.1. Narva Linnakantseleil teha korraldus teatavaks Narva Linnavalitsuse Linnavara- ja Majandusametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

